Diari Oficial de la Generalitat Valenciana


Sumari del DOGV 3420, del 26-01-1999 (1999/373)

Informació pública del Programa d'Actuacions Integrades, Estatuts i Acords Socials de l'Agrupació d'Interés Urbanístic del Sector E-5 i el Projecte d'Urbanització.
-------------------------------------------------------------------------------------------------------------------------------------------------------------------

### Dades del document

Número de DOGV
:   3420

Data del DOGV
:   26-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/373


Organisme emissor
:   Agrupació d'Interés Urbanístic del Sector E-5 d'Elx

Tipus de document
:   Anunci

Informació pública del Programa d'Actuacions Integrades, Estatuts i Acords Socials de l'Agrupació d'Interés Urbanístic del Sector E-5 i el Projecte d'Urbanització. [1999/S373]
  
Mitjançant aquest edicte i, de conformitat amb allò previst en els articles 46 i 48 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, s'anuncia l'obertura d'un període d'informació pública de 20 dies hàbils, comptadors des de l'endemà al de la seua publicació en el Diari Oficial de la Generalitat Valenciana, del Programa d'Actuacions Integrades, Estatuts i Acords Socials de l'Agrupació d'Interés Urbanístic del Sector E-5 i el Projecte d'Urbanització relatius a la Unitat d'Execució Única del Sector E-5 de Sòl Urbanitzable ordenat detalladament del Pla General Municipal d'Ordenació Urbana d'Elx. La documentació està a la vista en la Notaria de D. J. Mota Salvador, a Elx, sita en el carrer Doctor Caro, nº 18, entresòl, de dilluns a divendres, dies hàbils, de 10.00 a 14.00 hores i en l'Ajuntament d'Elx (Servei d'Urbanisme).
  
Dins del termini indicat, qualsevol persona podrà examinar aquesta documentació i obtenir còpia de l'acta de protocol·lització.
  
Així mateix, i amb data 30 de desembre de 1998, han tingut entrada en el Registre de l'Ajuntament d'Elx, les còpies dels esmentats Programa d'Actuacions Integrades, Estatuts i Acords Socials de l'Agrupació d'Interés Urbanístic del Sector E-5 i el Projecte d'Urbanització, on també podran ser examinades i es podran formular, si s'escau, les al·legacions i alternatives tècniques que pretenguen competir amb l'exposada al públic per l'Agrupació d'Interés Urbanístic. Durant els cinc dies següents al d'acabament del termini d'informació pública i, llevat d'acordar la pròrroga de 20 dies addicionals, en els casos legalment previstos, es podran presentar les proposicions juridicoeconòmiques per a executar qualsevol de les alternatives presentades. L'acte d'obertura de pliques se celebrarà en l'Ajuntament d'Elx l'endemà hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a la consulta i les al·legacions abans de l'aprovació del Programa i l'adjudicació de la seua execució.
  
Així mateix, se significa que aquest anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.